stanford-oval/wikipedia huggingface dataset:
אתר הגלעד
הערות שוליים

↑  הרב אורנשטיין ואשתו נהרגו בהפגזה ימים ספורים לאחר מכן, ונקברו אף הם באותו מקום.
↑  הסירוב היה יוצא דופן, שכן ברוב הפעמים התירו הירדנים להעביר מתים לקבורה במקום אחר.
לוח הזיכרון על גג מתחם קבר דוד
בוב גרוס

| --- | --- |

גרוס בשנת 1976
 לידה:  3 באוגוסט 1953 (בן 71) לוס אנג'לס, קליפורניה, ארצות הברית
 עמדה:  סמול פורוורד
 גובה:  1.98 מטרים
 מכללה:  אוניברסיטת סיאטל לונג ביץ' סטייט
 דראפט:  בחירה מספר 25, 1975 פורטלנד טרייל בלייזרס
 קבוצות כשחקן
 1975–1982   1982–1983:  פורטלנד טרייל בלייזרס סן דייגו קליפרס
 הישגים כשחקן
 זכייה באליפות ה-NBA‏ (1977) חמישיית ההגנה השנייה של העונה (1978)
רוברט אדווין "בוב" גרוס (באנגלית: Robert Edwin "Bob" Gross; נולד ב-3 באוגוסט 1953) הוא כדורסלן עבר אמריקאי, אשר שיחק בליגת ה-NBA בין השנים 1975–1983. ממוצעיו הכוללים לאורך הקריירה הם 8.9 נקודות, 2.4 ריבאונדים ו-1.3 אסיסטים למשחק.
בעונת 1976/1977 זכה באליפות ה-NBA כשחקן פורטלנד טרייל בלייזרס. בדצמבר 2008 הפרישה הקבוצה את גופייתו, עם המספר "30".
קריירת משחק

בשנת 1971 החל גרוס ללמוד באוניברסיטת סיאטל, ולאחר שנתיים עבר לאוניברסיטת המדינה של קליפורניה בלונג ביץ' ("לונג ביץ' סטייט"). בשתי עונותיו בקבוצת הכדורסל של לונג ביץ' קלע 11.5 נקודות בממוצע למשחק, תחת המאמן לוט אולסון.
בדראפט ה-NBA‏ 1975 נלקח גרוס בבחירה ה-25, על ידי פורטלנד טרייל בלייזרס. בעונתו השנייה בפורטלנד שימש כשחקן חמישייה קבוע, לצד ביל וולטון, מוריס לוקאס, ליונל הולינס ודייב טוורדזיק, וקלע 10.3 נקודות בממוצע למשחק. בפלייאוף של אותה עונה גברה פורטלנד על שיקגו בולס (2–1), דנוור נאגטס (4–2), לוס אנג'לס לייקרס (4–0) ופילדלפיה 76' (4–2) בדרך לזכייתה הראשונה באליפות ה-NBA. לאורך סדרת הגמר הצטיין גרוס עם ממוצעים של 17.3 נקודות, 5.7 ריבאונדים, 3.5 אסיסטים ו-2.2 חטיפות למשחק. בעונת 1977/1978 נבחר גרוס לחמישיית ההגנה השנייה של העונה, לצד וולטון, לוקאס והולינס אשר נבחרו לחמישייה הראשונה.
בפברואר 1983, לאחר 7 עונות בפורטלנד, חתם על חוזה בסן דייגו קליפרס. בעונתו היחידה עם הקליפרס קלע 3.1 נקודות בממוצע למשחק, ובסיומה פרש ממשחק, בגיל 29.
בדצמבר 2008 הפריש מועדון הטרייל בלייזרס את גופייתו של גרוס, עם המספר "30", ובכך הפך לשחקן השביעי מקבוצת האליפות של עונת 1977 שזוכה לכבוד זה. הפרשת גופייתו של גרוס, כמו גם אלו של חבריו לקבוצה טוורדזיק, לויד ניל ולארי סטיל, נחשבת בעיני רבים כ"לא מוצדקת".
הערות שוליים

↑  סטטיסטיקות קריירת המשחק של גרוס, באתר basketball-reference.com
↑  בוב גרוס השאיר רושם מתמשך, באתר oregonlive.com,‏ 17 בדצמבר 2008
↑  סטטיסטיקות המכללות של גרוס, באתר sports-reference.com
↑  רשימת הנבחרים בדראפט 1975, באתר basketball-reference.com
↑  סטטיסטיקות סדרת הגמר 1977, באתר basketball-reference.com
↑  חמש הפרשות הגופיות הגרועות ב-NBA, באתר basketballinsiders.com,‏ 10 במרץ 2014
↑  שחקני ה-NBA הגרועים ביותר שגופייתם הופרשה, באתר brightsideofthesun.com,‏ 19 בספטמבר 2013
↑  15 גופיות ב-NBA שלא היו צריכות לצאת לגמלאות, באתר thesportster.com,‏ 20 בדצמבר 2016
בוב גיבס

רוברט בריאן גיבס (באנגלית: Robert Brian Gibbs; נולד ב-14 ביוני 1954) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השביעי של מדינת אוהיו בשנים 2023-2011. בין השנים 2011–2013 ייצג גיבס את מחוז הקונגרס ה-18, שנספר מחדש כמחוז השביעי מאז התכנסות הקונגרס ה-113 של ארצות הברית. גיבס הוא חבר המפלגה הרפובליקנית.
ביוגרפיה

גיבס נולד ביוני 1954 בעיר פרו (אנ') שבאינדיאנה. בשנות ה-60 של המאה ה-20 עברה משפחתו לקליבלנד, שם גיבס השלים את לימודיו התיכוניים. בשנת 1974 סיים את לימודיו במכון החקלאי-טכנולוגי של אוניברסיטת המדינה של אוהיו ועבר ליישוב הקטן לייקוויל (Lakeville), שם הקים יחד את החברה ".Hidden Hollow Farms, Ltd". גיבס היה נשיא ארגון החקלאות של אוהיו, המונה למעלה מ-210 אלף עובדים. ב-1985 פתח בקריירה ציבורית כחבר במועצות מנהלים שונות מעולם החקלאות ושימור קרקעות.
בשנת 2002 נבחר גיבס לראשונה אל האספה הכללית של אוהיו, לאחר שגבר על טום מייסון, מועמד המפלגה הדמוקרטית. ב-2004 גבר עליו גיבס בשנית. גיבס החל את כהונתו השלישית בבית הנבחרים המדינתי של אוהיו ב-2 בינואר 2007, והחליט להתמודד לסנאט של אוהיו ב-2008 כדי למלא את מקומו של הסנאטור הפורש רון אמסטוץ. בבחירות לסנאט המדינתי באותה השנה נבחר לראשונה אל הבית העליון של באספה הכללית, והחל את כהונתו כנציג מחוז הבחירה ה-22 ב-5 בינואר 2009. עם זאת, בשל היבחרו אל הקונגרס של ארצות הברית בבחירות אמצע הכהונה ב-2010, הספיק גיבס לכהן בסנאט של אוהיו רק מחצית קדנציה אחת.
ב-2 בנובמבר גיבס נבחר אל בית הנבחרים של ארצות הברית בפער של 14%, וגרף את מרב קולות הבוחרים ב-14 מתוך 16 מחוזות אוהיו ששכנו במחוז הקונגרס ה-18. ב-4 במרץ 2013 הציג גיבס את הצעת חוק להפחתת נטלי אסדרה בפני הקונגרס ה-113 של ארצות הברית. חקיקה זו שאפה לאסור על הסוכנות להגנת הסביבה ומדינות שונות להוציא היתרים במסגרת המערכת הלאומית לסילוק זיהומים מוזרמים (NPDES) עבור פריקות אחדות של חומרי הדברה. בבחירות 2018 נתמך גיבס בידי "ועדת אמריקה הגדולה" מפרי ייסודו של סגן נשיא ארצות הברית מייק פנס.
בדצמבר 2020 נמנה גיבס בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.
ב-7 בינואר 2021 התנגד גיבס לספירת קולות חבר האלקטורים בבחירות לנשיאות ארצות הברית 2020 בהתבסס על טענות כוזבות בדבר הונאת בחירות. בקונגרס ה-117 גיבס חבר בוועדת התחבורה והתשית ובוועדת החקלאות של בית הנבחרים.
ב-6 באפריל 2022 הכריז על פרישתו מבית הנבחרים בתום כהונתו בקונגרס ה-117 בשל מה שהגדיר כ"קרקס" של איחודי מחוזות הקונגרס באוהיו. כהונתו תמה בראשית ינואר 2023.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  קלייר פוראן, Ohio GOP lawmaker announces retirement citing redistricting 'circus', באתר CNN‏, 6 באפריל 2022 (באנגלית)
↑  Pence's PAC gives to 30 House members in second round of donations, באתר פוליטיקו, 7 בפברואר 2018 (באנגלית)
↑  מייקל ר. בלוד וניקולס ריקרדי, Biden officially secures enough electors to become president, באתר AP‏, 5 בדצמבר 2020 (באנגלית)
↑  הניו יורק טיימס, ביהמ"ש העליון בארה"ב דחה את התביעה של טקסס נגד תוצאות הבחירות, באתר הארץ, 12 בדצמבר 2020
↑  קארן יוריש, The 147 Republicans Who Voted to Overturn Election Results, באתר הניו יורק טיימס, 7 בינואר 2021 (באנגלית)
↑  אלי מאטניק, Ohio Republican Bob Gibbs to retire amid redistricting chaos, באתר פוליטיקו, 6 באפריל 2022 (באנגלית)
↑  AP‏, Republican congressman Bob Gibbs retires, blaming redistricting ‘circus’, באתר הגרדיאן, 6 באפריל 2022 (באנגלית)
| --- | --- |
בקרת זהויות :  US Congress: G000563
בין קירות ביתי (סיבוב הופעות)

בין קירות ביתי הוא סיבוב הופעות של ההרכב המוזיקלי הפרויקט של עידן רייכל אשר נתמך על אלבומו "בין קירות ביתי" והתקיים ברחבי ישראל, ניו יורק, לוס אנג'לס, דרום אמריקה ואפריקה. המופע עלה ב-2009 והסתיים ב-2013. שני התקליטורים הראשונים מתוך אלבום האוסף "הביתה, הלוך חזור" כוללים הקלטות של ביצועי השירים מתוך סיבוב ההופעות. במופעים התארחו שמעון בוסקילה ודין דין אביב.
רקע

בשנת 2008 יצא לאור האלבום השלישי של הפרויקט של עידן רייכל, "בין קירות ביתי", שכלל את הלהיטים "שאריות של החיים", "חלומות של אחרים" ו"מי נהר", שזכו להשמעות רבות בתחנות הרדיו ואף הצליחו להיכנס אל העשירייה הפותחת במצעד השבועי של מדיה פורסט. כשלושה שבועות לאחר יציאתו, זכה האלבום במעמד "אלבום זהב", ובאפריל 2009 גם למעמד פלטינה. באותה השנה, יצא האלבום באירופה וארצות הברית על ידי חברת התקליטים קומבנצ'ה, ובעקבות כך, פתח ההרכב את סיבוב ההופעות בארצות הברית.
רשימת השירים

שאריות של החיים
יש בי עוד כוח
מי נהר
הנך יפה
Brong Faya
חלומות של אחרים
מכל האהבות
מנעי קולך מבכי
Todas las Palabras
ממעמקים
Mellese
הכל עובר
שובי אל ביתי
מדברים בשקט
בואי
Ayal-Ayale
אם תחפצה
הדרן
מחכה
מינהאר לי משיתי
אם תלך
מילים יפות מאלה
ביקורות

המופע זכה לביקורות חיוביות. אסף נבו ממאקו ביקר את המופע בחיוב: "המופע הזה מציב את עידן רייכל, נכון לרגע זה, תחת התואר האמן הכי ישראלי שיש, אולי אף יותר משלמה ארצי, אותו ארצי שרייכל מקפיד לסחוב ממנו כמה וכמה טריקים של שואו עשוי כהלכה. בשקט בשקט, בלי הרבה רעש וצלצולים שמאפיינים אמנים אחרים, הפך רייכל למאמי לאומי מוזיקלי, שמכסה קהלים רחבים ויודע להעניק להם חוויה מדהימה, שנולדה אי שם בין קירות ביתו, כי אצלו בפנים אותה חוויה בוערת ונשרפת בבטן. שנים הם שואלים, רודפים אחרי השמש. לא צריך לחפש רחוק מדי, השמש כבר הפציעה".
גם דודי כספי מ-ynet ביקר בחיוב את המופע: "מבלי שעבר זמן רב מאז הוציא את אלבומו, מצליח עידן רייכל להלהיב במופע הכולל רפרטואר עשיר משלושת אלבומי הפרויקט, וכן את הלהיט שהלחין לריטה בשנה שעברה, "מחכה". המופע המינימליסטי כביכול, שמתהדר בקולות גדולים ורגעים מוזיקליים קסומים של הנגנים, משלב תאורה עדינה בצבעי אדמה נעימים ומסך אחורי עם תמונות מתחלפות לכל אחד מהשירים, והכל חם ומזמין. בין קירות ביתו של רייכל יש מקום לפרויקט שלם ולהנאה צרופה ללא רגע דל".
יוסי חרסונסקי ביקר את המופע בחיוב, תוך שהעניק לו ציון של חמישה כוכבים, באומרו כי "גם אם נגיד שרייכל עלה על גל אופנת "מוזיקת העולם" (שאין בזה שום פסול) – עדיין הוא נשאר מקורי בכל מובן שהוא מבחינת המיזוג בין ישראלי שבו ובין "שאר העולם", ורייכל הוא קודם כל מוזיקה מכאן ורק אחר-כך מוזיקה משם".
הערות שוליים

↑  בין קירות אמפי, באתר ‏מאקו‏, 2 ביוני 2010
1 2  עידן רייכל והפרויקט מגיעים לקיסריה, באתר ‏מאקו‏, 15 ביוני 2009
1 2  הפרויקט של עידן רייכל – "הביתה, הלוך חזור" – אלבום חדש ומשולש: הופעות, הקלטות נדירות, שירים חדשים | | Helicon Music, באתר www.helicon.co.il, ‏2011-07-12
↑  אודות, באתר The Idan Raichel Project
↑  Media Forest - Knowing you're ON AIR, web.archive.org, ‏2010-04-07
↑  אלבום פלטינה לעידן רייכל, באתר web.archive.org, ‏2010-12-13
↑  עידן רייכל: "מי שמוכר את המדינה בשביל הצלחה בחו"ל הוא אמן ואדם קטן מאוד", באתר ‏מאקו‏, 25 במרץ 2013
↑  עידן רייכל והפנטזיה הישראלית, באתר ‏מאקו‏, 1 בפברואר 2009
↑  דודי כספי, נעים בין קירות ביתו, באתר ynet, 31 בינואר 2009
↑  בין קירות ביתי, ההופעה, באתר יוסמיוסיק, ‏2009-01-31
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
אקיטאבונס

האקיטאבונס (בלטינית: Acitavones) היו שבט גאלי קטן ששכן בהרי האלפים בתקופת הברזל.
שם

הם מוזכרים בשם אקיטאבונס (Acitavones וגם כ-agitabo) על ידי פליניוס הזקן (1 לספירה), וכאקיטאבונס גם על ה-Tropaeum Alpium (אנ')(שהוא מזכרת ניצחון רומי (tropaeum) לחגיגת ניצחונו המכריע של הקיסר אוגוסטוס על השבטים שאכלסו את האלפים.
האטימולוגיה של השם Acitauones אינה ברורה. פירוש היסוד הראשון, acito, יכול להיות שדה (להשוואה: באירית עתיקה ached, achad), או להיות גרסה של אגידו (פנים, מראה).
גאוגרפיה

לפי ההיסטוריון והארכאולוג גי בארול (אנ'), ייתכן שהם התגוררו בעמק אאוסטה, ליד מעבר סנט ברנרד הקטן. הטריטוריה שלהם הייתה ממוקמת צפונית למדולי ולסגוסיני, דרומית לווראגרי, מערבית לסלאסי (עם), ומזרחית לקאוטרונס.
היסטוריה

הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום.
היסטוריה > מקורות ראשוניים

Pliny (1938). Natural History. Loeb Classical Library. תורגם ע"י Rackham, H. Harvard University Press. ISBN 978-0674993648.
היסטוריה > ביבליוגרפיה

Barruol, Guy (1969). Les Peuples préromains du Sud-Est de la Gaule: étude de géographie historique. E. de Boccard. OCLC 3279201.
Delamarre, Xavier (2003). Dictionnaire de la langue gauloise: Une approche linguistique du vieux-celtique continental. Errance. ISBN 9782877723695.
Evans, D. Ellis (1967). Gaulish Personal Names: A Study of Some Continental Celtic Formations. Clarendon Press. OCLC 468437906.
Falileyev, Alexander (2010). Dictionary of Continental Celtic Place-names: A Celtic Companion to the Barrington Atlas of the Greek and Roman World. CMCS. ISBN 978-0955718236.
Talbert, Richard J. A. (2000). Barrington Atlas of the Greek and Roman World. Princeton University Press. ISBN 978-0691031699.
הערות שוליים

↑  Pliny. Naturalis Historia, 3:20.
↑  Corpus Inscriptionum Latinarum 5:7817.
↑  Falileyev 2010, s.v. Acitavones.
↑  Delamarre 2003, p. 31.
↑  Evans 1967, p. 310.
↑  Barruol 1969, p. 179.
↑  Barruol 1969, p. 317.
אתלטיקה באולימפיאדת סיאול (1988)

אולימפיאדת סיאול (1988) נערכה בסיאול, קוריאה הדרומית. תחרויות האתלטיקה נערכו בין 23 בספטמבר לבין 1 באוקטובר 1988. נערכו 42 תחרויות באתלטיקה במשחקים אלו (18 לנשים ו-24 לגברים), בהשתתפות 1,617 משתתפים (554 נשים ו-1,063 גברים) מ-148 מדינות.
אירועים בולטים

ארצות הברית (ארצות הברית) זכתה במקום הראשון עם 13 מדליות זהב ו-26 מדליות בסך הכל, לפני ברית המועצות (ברית המועצות) עם 10 מדליות זהב ו-26 מדליות בסך הכל.
בתחרויות אלו נקבעו 5 שיאי עולם חדשים (3 לנשים ו-2 לגברים) ו-8 שיאים אולימפיים (3 לנשים ו-5 לגברים).
אירועים בולטים > האתלטיות הבולטות

פלורנס גריפית' ג'וינר (ארצות הברית ארצות הברית) שזכתה ב-4 מדליות מהן 3 זהב ו-1 כסף, בריצת 100 מטר בשיא אולימפי חדש של 10.54 שניות, השיא הנוכחי (2012) ובריצת 200 מטר בשיא עולם חדש של 21.34 שניות, השיא העולם הנוכחי (2014), ג'קי ג'וינר קרסי (ארצות הברית ארצות הברית) שזכתה בשתי מדליות זהב, בקפיצה לרוחק בשיא אולימפי חדש של 7.40 מטר, שיא האולימפי הנוכחי (2012) ובקרב שבע בשיא עולם חדש של 7291 נקודות, שיא העולם הנוכחי (2014) ואולגה בריזגינה (ברית המועצות ברית המועצות) שזכתה בשתי מדליות זהב, בריצת 400 מטר ובריצת שליחות 4x400 מטר בשיא עולם חדש.
אירועים בולטים > האתלטים הבולטים

קרל לואיס (ארצות הברית ארצות הברית) שזכה ב-3 מדליות מהן 2 זהב ו-1 כסף. הוא הגן על תואריו בקפיצה לרוחק ובריצת 100 מטר בשיא עולם חדש (9.92 שניות) לאחר שבן ג'ונסון (קנדה קנדה) שבר את שיא העולם והעמיד אותו על 9.79 שניות. אולם, פחות מ-48 שעות לאחר מכן, התגלה כי הוא זכה בעזרת שימוש בסמים ממריצים ולכן הוא נפסל. סטיב לואיס (ארצות הברית ארצות הברית) שזכה בשתי מדליות זהב, בריצת 400 מטר ובריצת שליחים 4x400 מטר בהשוואת שיא העולם ורוג'ר קינגדום (ארצות הברית ארצות הברית) שהגן על תוארו בריצת 110 מטר משוכות.
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ארצות הברית ארצות הברית | 13 | 7 | 6 | 26 |
| 2 | ברית המועצות ברית המועצות | 10 | 6 | 10 | 26 |
| 3 | מזרח גרמניה מזרח גרמניה | 6 | 11 | 10 | 27 |
| 4 | קניה קניה | 4 | 2 | 1 | 7 |
| 5 | בולגריה בולגריה | 2 | 1 | 1 | 4 |
| 6 | איטליה איטליה | 1 | 1 | 1 | 3 |
| 7 | אוסטרליה אוסטרליה | 1 | 1 | 0 | 2 |
| 7 | צ'כוסלובקיה צ'כוסלובקיה | 1 | 1 | 0 | 2 |
| 7 | רומניה רומניה | 1 | 1 | 0 | 2 |
| 10 | פינלנד פינלנד | 1 | 0 | 1 | 2 |
| 10 | מרוקו מרוקו | 1 | 0 | 1 | 2 |
| 12 | פורטוגל פורטוגל | 1 | 0 | 0 | 1 |
| 13 | בריטניה בריטניה | 0 | 6 | 2 | 8 |
| 14 | ג'מייקה ג'מייקה | 0 | 2 | 0 | 2 |
| 15 | מערב גרמניה מערב גרמניה | 0 | 1 | 3 | 4 |
| 16 | ברזיל ברזיל | 0 | 1 | 1 | 2 |
| 17 | סנגל סנגל | 0 | 1 | 0 | 1 |
| 18 | קנדה קנדה | 0 | 0 | 1 | 1 |
| 18 | הרפובליקה העממית של סין  סין | 0 | 0 | 1 | 1 |
| 18 | ג'יבוטי ג'יבוטי | 0 | 0 | 1 | 1 |
| 18 | צרפת צרפת | 0 | 0 | 1 | 1 |
| 18 | שוודיה שוודיה | 0 | 0 | 1 | 1 |
| 18 | שווייץ שווייץ | 0 | 0 | 1 | 1 |
| בסך הכל | בסך הכל | 42 | 42 | 43 | 127 |
הזוכים במדליות > נשים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר   (רוח: 3.0 מטר/שנייה) | פלורנס גריפית' ג'וינר   ארצות הברית ארצות הברית | 10.54 שניות | אוולין אשפורד   ארצות הברית ארצות הברית | 10.83 שניות | הייקה דרקסלר   מזרח גרמניה מזרח גרמניה | 10.85 שניות |
| ריצת 200 מטר | פלורנס גריפית' ג'וינר   ארצות הברית ארצות הברית | 21.34 שניות   שיא עולם | גרייס ג'קסון   ג'מייקה ג'מייקה | 21.72 שניות | הייקה דרקסלר   מזרח גרמניה מזרח גרמניה | 21.95 שניות |
| ריצת 400 מטר | אולגה בריזגינה   ברית המועצות ברית המועצות | 48.65 שניות | פטרה שרזינג   מזרח גרמניה מזרח גרמניה | 49.45 שניות | אולגה נזרובה   ברית המועצות ברית המועצות | 49.90 שניות |
| ריצת 800 מטר | זיגרון וודארס   מזרח גרמניה מזרח גרמניה | 1:56.10 דקות | כריסטינה וכטל   מזרח גרמניה מזרח גרמניה | 1:56.64 דקות | קים גאלאגר   ארצות הברית ארצות הברית | 1:56.91 דקות |
| ריצת 1500 מטר | פאולה איוואן   רומניה רומניה | 3:53.96 דקות   שיא אולימפי | למוטה בקוסקטה   ברית המועצות ברית המועצות | 4:00.24 דקות | טטיאנה דורובסקיך   ברית המועצות ברית המועצות | 4:00.30 דקות |
| ריצת 3000 מטר | טטיאנה דורובסקיך   ברית המועצות ברית המועצות | 8:26.53 דקות | פאולה איוואן   רומניה רומניה | 8:27.15 דקות | איבון מארי   בריטניה בריטניה | 8:29.02 דקות |
| ריצת 10000 מטר | אולגה בונדרנקו   ברית המועצות ברית המועצות | 31:05.21 דקות | ליז מק'קולגן   בריטניה בריטניה | 31:08.44 דקות | ילנה ז'ופיבה-ויאזובה   ברית המועצות ברית המועצות | 31:19.82 דקות |
| ריצת מרתון | רוזה מוטה   פורטוגל פורטוגל | 2:25:40 שעות | ליסה מרטין   אוסטרליה אוסטרליה | 2:25:53 שעות | קתרין דורה-הייניך   מזרח גרמניה מזרח גרמניה | 2:26:21 שעות |
| ריצת 100 מטר משוכות | יורדנקה דונקובה   בולגריה בולגריה | 12.38 שניות   שיא אולימפי | גלוריה זיברט   מזרח גרמניה מזרח גרמניה | 12.61 שניות | קלאודיה זקייביץ'   מערב גרמניה מערב גרמניה | 12.75 שניות |
| ריצת 400 מטר משוכות | דבי פלינטוף-קינג   אוסטרליה אוסטרליה | 53.17 שניות | טטיאנה לדובסקאיה   ברית המועצות ברית המועצות | 53.18 שניות | אלן פידלר   מזרח גרמניה מזרח גרמניה | 53.63 שניות |
| ריצת שליחות 4x100 מטר | ארצות הברית ארצות הברית   אליס בראון   שילה אצ'ולס   פלורנס גריפית' ג'וינר   אוולין אשפורד   דנט יאנג* | 41.98 שניות | מזרח גרמניה מזרח גרמניה   זילקה מילר   קרסטין ברנדט   אינגריד אוארסוולד   מרליס גר | 42.09 שניות | ברית המועצות ברית המועצות   לודמילה קונדרצבה   גלינה מלצ'וגינה   מרינה ז'ירובה   נטליה פומושניקובה-ורונובה | 42.75 שניות |
| ריצת שליחות 4x400 מטר | ברית המועצות ברית המועצות   טטיאנה לדובסקאיה   אולגה נזרובה   מריה פיניגינה   אולגה בריזגינה   לודמילה ג'יגלובה* | 3:15.17 דקות   שיא עולם | ארצות הברית ארצות הברית   דנין הווארד   דיאן דיקסון   ואלרי בריסקו-הוקס   פלורנס גריפית' ג'וינר   שרי הווארד*   לילי לת'רווד* | 3:15.51 דקות | מזרח גרמניה מזרח גרמניה   דגמר ניובאואר   קירסטן אמלמן   זאבינה בוש   פטרה שרזינג   גריט ברוייר* | 3:18.29 דקות |
הזוכים במדליות > נשים > מקצועות השדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לרוחק | ג'קי ג'וינר קרסי   ארצות הברית ארצות הברית | 7.40 מטר   שיא אולימפי | הייקה דרקסלר   מזרח גרמניה מזרח גרמניה | 7.22 מטר | גלינה צ'יסטיאקובה   ברית המועצות ברית המועצות | 7.11 מטר |
| קפיצה לגובה | לואיז ריטר   ארצות הברית ארצות הברית | 2.03 מטר | סטפקה קוסטדינובה   בולגריה בולגריה | 2.01 מטר | טמרה ביקובה   ברית המועצות ברית המועצות | 1.99 מטר |
| הדיפת כדור ברזל | נטליה ליסובסקאיה   ברית המועצות ברית המועצות | 22.24 מטר | קתרין ניימקה   מזרח גרמניה מזרח גרמניה | 21.07 מטר | לי מייסו   הרפובליקה העממית של סין  סין | 21.06 מטר |
| זריקת דיסקוס | מרטינה הלמן   מזרח גרמניה מזרח גרמניה | 72.30 מטר   שיא אולימפי | דיאנה גנסקי   מזרח גרמניה מזרח גרמניה | 71.88 מטר | צבטנקה חריסטובה   בולגריה בולגריה | 69.74 מטר |
| הטלת כידון | פטרה פלקה   מזרח גרמניה מזרח גרמניה | 74.68 מטר   שיא אולימפי | פטימה ויטברד   בריטניה בריטניה | 70.32 מטר | ביאטה קוך   מזרח גרמניה מזרח גרמניה | 67.30 מטר |
| קרב שבע | ג'קי ג'וינר קרסי   ארצות הברית ארצות הברית | 7291 נק'   שיא עולם | זאבינה ג'ון   מזרח גרמניה מזרח גרמניה | 6897 נק' | אנקה בהמר   מזרח גרמניה מזרח גרמניה | 6858 נק' |
הזוכים במדליות > גברים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | קרל לואיס   ארצות הברית ארצות הברית | 9.92 שניות   שיא עולם | לינפורד כריסטי   בריטניה בריטניה | 9.97 שניות | קלווין סמית   ארצות הברית ארצות הברית | 9.99 שניות |
| ריצת 200 מטר | ג'ו דלוץ'   ארצות הברית ארצות הברית | 19.75 שניות   שיא אולימפי | קרל לואיס   ארצות הברית ארצות הברית | 19.79 שניות | רובסון דה סילבה   ברזיל ברזיל | 20.04 שניות |
| ריצת 400 מטר | סטיב לואיס   ארצות הברית ארצות הברית | 43.87 שניות | בוץ' ריינולדס   ארצות הברית ארצות הברית | 43.93 שניות | דני אוורט   ארצות הברית ארצות הברית | 44.09 שניות |
| ריצת 800 מטר | פול ארנג   קניה קניה | 1:43.45 דקות | ז'ואקים קרוז   ברזיל ברזיל | 1:43.90 דקות | סעיד עוויטה   מרוקו מרוקו | 1:44.06 דקות |
| ריצת 1500 מטר | פיטר רונו   קניה קניה | 3:35.96 דקות | פיטר אליוט   בריטניה בריטניה | 3:36.15 דקות | ינס-פיטר הרולד   מזרח גרמניה מזרח גרמניה | 3:36.21 דקות |
| ריצת 5000 מטר | ג'ון נגוגי   קניה קניה | 13:11.70 דקות | דיטר באומן   מערב גרמניה מערב גרמניה | 13:15.52 דקות | הנסירג קונצה   מזרח גרמניה מזרח גרמניה | 13:15.73 דקות |
| ריצת 10000 מטר | איברהים בוטייב   מרוקו מרוקו | 27:21.44 דקות | סלבטורה אנטיבו   איטליה איטליה | 27:23.55 דקות | קיפקמבוי קימלי   קניה קניה | 27:25.16 דקות |
| ריצת מרתון | ג'לינדו בורדין   איטליה איטליה | 2:10:32 שעות | דאגלס ואקיאיהורי   קניה קניה | 2:10:47 שעות | חוסיין אחמד סלאח   ג'יבוטי ג'יבוטי | 2:10:59 שעות |
| 20 ק"מ הליכה | יוזף פריבילינץ   צ'כוסלובקיה צ'כוסלובקיה | 1:19:57 שעות | רונלד וייגל   מזרח גרמניה מזרח גרמניה | 1:20:00 שעות | מאוריציו דמילנו   איטליה איטליה | 1:20:14 שעות |
| 50 ק"מ הליכה | ויאצ'סלב איווננקו   ברית המועצות ברית המועצות | 3:38:29 שעות   שיא אולימפי | רונלד וייגל   מזרח גרמניה מזרח גרמניה | 3:38:56 שעות | הרטוויג גודר   מזרח גרמניה מזרח גרמניה | 3:39:45 שעות |
| ריצת 110 מטר משוכות | רוג'ר קינגדום   ארצות הברית ארצות הברית | 12.98 שניות | קולין ג'קסון   בריטניה בריטניה | 13.28 שניות | טוני קמפבל   ארצות הברית ארצות הברית | 13.38 שניות |
| ריצת 400 מטר משוכות | אנדרה פיליפס   ארצות הברית ארצות הברית | 47.19 שניות | אמאדו דיה בה   סנגל סנגל | 47.23 שניות | אדווין מוזס   ארצות הברית ארצות הברית | 47.56 שניות |
| ריצת 3000 מטר מכשולים | ג'וליוס קריוקי   קניה קניה | 8:05.51 דקות   שיא אולימפי | פיטר קואץ'   קניה קניה | 8:06.79 דקות | מרק רולנד   בריטניה בריטניה | 8:07.96 דקות |
| ריצת שליחים 4x100 מטר | ברית המועצות ברית המועצות   ויקטור בריז'ין   ולדימיר קרילוב   ולדימיר מורבייב   ויטלי סאווין | 38.19 שניות | בריטניה בריטניה   אליוט באני   ג'ון רג'יס   מייק מקפרליין   לינפורד כריסטי   קלרנס קלנדר* | 38.28 שניות | צרפת צרפת   ברונו מארי-רוז   דניאל סנגומה   ז'יל קינרווה   מקס מורינייר | 38.40 שניות |
| ריצת שליחים 4x400 מטר | ארצות הברית ארצות הברית   דני אוורט   סטיב לואיס   קווין רובינזיין   בוץ' ריינולדס   אנטוניו מק'קיי*   אנדרו ואלמון* | 2:56.16 דקות   השוואת שיא עולם | ג'מייקה ג'מייקה   הווארד דייוויס   דבון מוריס   וינתורפ גרהם   ברט קמרון   טרבור גרהם*   הווארד ברנט* | 3:00.30 דקות | מערב גרמניה מערב גרמניה   נורברט דובלייט   אדגר איט   ירג פייאינגר   ראלף ליבקה   מרק היינריך*   בודו קון* | 3:00.56 דקות |